Saya mau tau Latar belakang dan rakaman dari All Your Love. Jelaskan dalam bahasa melayu

Dalam satu temu bual semasa Minggu Setiausaha pada Mac 2011, Siti mendedahkan bahawa beliau sedang menyiapkan album berbahasa Inggeris sepenuhnya, dengan enam daripada 10 trek telah dirakamkan seawal akhir bulan Januari tahun yang sama.

Buat pertama kali, beliau bekerja di bawah pengurusan What's Up Entertainment, yang dimiliki oleh anak tirinya, Adib Khalid yang hanya baru berusia 21 tahun. Ditulis dan diterbitkan sepenuhnya oleh Christian Alexanda dan Bryan Bouro, semua trek telah diadun dan menjalani proses 'mastering' di pelbagai studio, termasuk studio mixHaus di Los Angeles, Oasis Mastering di Burbank, California dan Whyte Hype Studios di Perth, Australia.

Idea di sebalik album itu bermula apabila Siti dan suaminya Datuk Seri Khalid Mohamad Jiwa melawat syarikat rakaman anak tirinya, What's Up Entertainment, dan menyatakan minat terhadap dalam mempunyai beberapa lagu yang ditulis oleh Alexanda (artis rakaman di bawah pengurusan Adib). Dalam masa kurang daripada dua bulan, Alexanda selesai menulis 10 lagu untuk Siti, beliau dan Bouro memantau sebutan bahasa Inggeris Siti sepanjang proses rakaman di samping mengekalkan identiti "Suara Asia". Selain trek solo, All Your Love juga menampilkan vokal dari Alexanda, dalam "I'll Wait Forever", serta Sean Kingston, yang ditampilkan di dalam trek akhir album, "Remember You".  Beberapa pertimbangan diberikan kepada penampilan Pitbull menerusi album, tetapi oleh kerana masalah kewangan idea itu digugurkan.